* **Μαγευτικές πόλεις Πολωνίας 7 μέρες 18-24.07.25 & 08-14.08.25. Αεροπορικώς**

**1η Μέρα | Θεσσαλονίκη – Βαρσοβία – Πόζναν**

Συγκέντρωση στο αεροδρόμιο ‘’Μακεδονία’’ για την απευθείας πτήση μας στη Βαρσοβία. Άφιξη, επιβίβαση στο λεωφορείο μας και αναχώρηση για το Πόζναν. Άφιξη και τακτοποίηση στο ξενοδοχείο μας.

**2η Μέρα | Πόζναν – Ξενάγηση πόλης – Βρότσλαβ – Περιήγηση πόλης.**

Πρωινό και συνεχίζουμε με την ξενάγηση μας στην ιστορική πόλη Πόζναν, που δεσπόζει στη περιοχή της Βιελκοπόλσκα. Η περιήγηση μας φέρνει στο κέντρο του παλιού Ρίνεκ και στο αρχιτεκτονικό μαργαριτάρι του 16ου αιώνα, το παλιό Δημαρχείο, δημιούργημα του αρχιτέκτονα Τζιοβάνι Μποντίστα Κουάντρο. Τα εξαιρετικά κτίσματα που στολίζουν τη πλατεία προσδίδουν μία αρχοντική φυσιογνωμία στη πόλη. Στη συνέχεια αναχωρούμε για το Βρότσλαβ. Άφιξη και ξεκινάμε αμέσως την περιήγηση μας στην πόλη που κάποτε αποτελούσε κομμάτι της Βοημίας, της Ουγγαρίας, της Αυστροουγγρικής Αυτοκρατορίας, της Πρωσίας και της Γερμανίας. Έγινε πολωνικό το 1945, μετά το τέλος του Β’ Παγκοσμίου Πολέμου και είναι σήμερα μια υπέροχη πόλη ενός εκατομμυρίου ανθρώπων, 130 γεφυριών και 12 νησιών, όλα στον ποταμό Όντερ που τη διασχίζει. Με εμφανείς τις επιρροές της Βοημίας, της Αυστρίας και της Πρωσίας ακόμα και σήμερα, είναι ο παράδεισος του λάτρη της αρχιτεκτονικής αλλά δεν θα απογοητεύσει και όσους ψάχνουν μια σύγχρονη, ενδιαφέρουσα πόλη με ζωντανή νυχτερινή σκηνή. Είναι πολύ περισσότερα από μια γεμάτη χρώμα παλιά πόλη χτισμένη γύρω από την εκθαμβωτική μεσαιωνική πλατεία της. Αυτή η ιδιαίτερα πανέμορφη πόλη σου προσδίδει άρωμα τέχνης, ιστορίας και όχι μόνο. Τα γοτθικά κτίρια της σε συνδυασμό με τον ποταμό Οντέρ και τα μεγάλα πάρκα, σου υπόσχονται πως το ταξίδι σου θα είναι παραμυθένιο. Και επειδή παραμύθι χωρίς νάνους δεν είναι παραμύθι, γι’ αυτό και το Βρότσλαβ θεωρείται η κορυφαία πολύχρωμη παραμυθούπολη της Πολωνίας καθώς περιστοιχίζεται από 163 νάνους. Οι μπρούτζινοι νάνοι (krasnale ή krasnoludki στα πολωνικά) φυσικά δεν έχουν τυχαία θέση στην πόλη. Ο μύθος λέει πως οι νάνοι έδιωξαν τον καλικάντζαρο Χοχλίκ από το Βρότσλαβ, όταν έφτασε με την βάρκα του εκεί. Έμειναν από τότε για να φυλάξουν την πόλη. Ο πραγματικός λόγος δημιουργίας τους, όμως, ήταν πολιτικός. Κατά την διάρκεια της δεκαετίας του 1980, συνέβη η ” Πορτοκαλί Επανάσταση ” (Pomaranczova Alternatyva) ή ” η επανάσταση των νάνων”. Τότε το κίνημα αντίστασης ζωγράφιζε πάνω από τα αντικυβερνητικά γκράφιτι, νάνους. Στη συνέχεια θα δούμε το Δημαρχείο της πόλης το οποίο αποτελεί ένα κομψοτέχνημα γοτθικού ρυθμού. Το παλαιότερο κομμάτι του δημαρχείου (consistorium) χτίστηκε το 1299 και αποτελείται από δύο κομμάτια: το κελάρι και τον Δυτικό Πύργο. Το πάρκο Szcytnicki, το σημαντικότερο πάρκο της πολύχρωμης παραμυθούπολης που αποτελείται από 1000 στρέμματα έκτασης. Αποτελείται από τον Ιαπωνικό Κήπο όπου τα κτήρια και η αρχιτεκτονική είναι από την φιλοσοφία της Ιαπωνίας. Υπάρχει επίσης η πέργκολα, το Centennial Hall και ο ζωολογικός κήπος που όλα μαζί απαρτίζουν αυτό το μαγευτικό πάρκο. Στη συνέχεια αναχώρηση για το ξενοδοχείο μας. Τακτοποίηση.

**3η Μέρα | Βρότσλαβ – Άουσβιτς – Κρακοβία.**

Πρωινό και στη συνέχεια θα αναχωρήσουμε για το στρατόπεδο Άουσβιτς Μπίρκεναου (εισιτήρια εξ’ ιδίων). Βρίσκεται στην πολωνική πόλη Oswiecim, περίπου 60 χιλιόμετρα βορειοδυτικά της Κρακοβίας. Αποτελεί τον μεγαλύτερο χώρο συγκέντρωσης και εξόντωσης Εβραίων από το Γ’ Ράιχ, στα χρόνια του Β’ Παγκοσμίου πολέμου. Μέσα από την περιήγηση στον τόπου όπου βασανίστηκαν και εξοντώθηκαν εκατομμύρια Εβραίοι, θα ζήσετε μία συγκλονιστική ταξιδιωτική εμπειρία. Ο χώρος αυτός, από το 1979, συγκαταλέγεται στα Μνημεία παγκόσμιας κληρονομιάς της UNESCO. Συνεχίζουμε για Κρακοβία. Άφιξη και τακτοποίηση στο ξενοδοχείο μας.

**4η Μέρα | Κρακοβία – Ξενάγηση πόλης – Αλατωρυχεία Βιέλιτσκα.**

Πρωινό και στην συνέχεια θα ξεκινήσουμε την ξενάγηση μας για να γνωρίσουμε τους θησαυρούς της Κρακοβίας. Στην ξενάγηση αυτή θα περάσουμε από την μνημειώδη πλατεία της Κρακοβίας, όπου θα έχουμε τη δυνατότητα να δούμε την επιβλητική ‘Basilica Mariacka’, (Η Βασιλική της Κοιμήσεως της Θεοτόκου) και να μάθουμε τον μύθο πίσω από την μελωδία της σάλπιγγας που αντηχεί κάθε μία ώρα σε όλη την πόλη. Θα δούμε, επίσης, και την ‘Αγορά των Υφασμάτων’, το αρχαιότερο mall της Ευρώπης. Επόμενοι σταθμοί της βόλτας μας αποτελούν το περίφημο ‘Κάστρο Wawel’, με τον θρυλικό δράκο της Κρακοβίας και ο ‘Καθεδρικός Ναός’ ο οποίος αποτελεί ένα αρχιτεκτονικό παζλ διαφορετικών χρωμάτων, σχημάτων και στυλ. Στο σημείο αυτό θα έχετε τη δυνατότητα να βγάλετε μερικές από τις πιο ωραίες φωτογραφίες με θέα την πόλη ή το κάστρο, ιδανικές για το φωτογραφικό σας άλμπουμ ή τα stories σας. Η βόλτα μας θα τελειώσει με επίσκεψη στην Εβραϊκή συνοικία (Kazimierz), που αποτελεί την πιο hip/εναλλακτική γειτονιά της πόλης. Εκεί βρίσκεται η παλαιότερη εβραϊκή συνοικία της Πολωνίας και γυρίστηκε η γνωστή ταινία «Η Λίστα του Σίντλερ», του Στίβεν Σπίλμπεργκ. Για τους λάτρεις της αντίκας και του βίντατζ, κάποιες μέρες διοργανώνεται η Αγορά ‘Antiques Market’, που είναι το αντίστοιχο Porto Bello Road Market του Λονδίνου. Στη συνέχεια θα επισκεφτούμε την περιοχή της Βιελίτσκα, για να επισκεφθούμε τα αλατωρυχεία της (εισιτήρια εξ ’ιδίων) , που αποτελούν μοναδικό κειμήλιο στην ιστορία των ορυχείων. Στις υπόγειες στοές βρίσκονται εκκλησίες σκαλιστές πάνω στο αλάτι, μικρές φωσφορίζουσες λίμνες και ξύλινα υποστυλώματα των στοών, τα οποία είναι αληθινά καλλιτεχνήματα μαραγκών της παλιάς εποχής και προσδίδουν στο αλατωρυχείο μια γοητεία, η οποία παρακινεί τους ανθρώπους από όλο τον κόσμο, εδώ και αιώνες να θαυμάσουν αυτό το μοναδικό έργο τέχνης. Από το 1978 έχει τεθεί υπό την αιγίδα της UNESCO. Ιδρύθηκε τον 13ο αι. και αποτελεί το δεύτερο παλαιότερο αλατωρυχείο της Ευρώπης. Μια ολόκληρη «κρυφή» , υπόγεια πόλη που εκτείνεται σε βάθος 327 μέτρων, σε εννέα επίπεδα. Τα τρία μόνο είναι ανοιχτά στο ευρύ κοινό, τα οποία και θα επισκεφτούμε, σε μια απόσταση περίπου 2 χιλιομέτρων. Θα έχουμε τη δυνατότητα να θαυμάσουμε διάφορα έργα τέχνης και γλυπτά, λαξευμένα πάνω σε όγκους αλατιού. Ιδιαίτερο εντυπωσιακό κομμάτι των αλατορυχείων, αποτελεί το «Παρεκκλήσι της Αγίας Κίγκα», ένας καθεδρικός ναός με ύψος 12 μέτρα!

**5η Μέρα | Κρακοβία – Ζεστοκόβα – Βαρσοβία.**

Πρωινό και αναχωρούμε για την ιερή πόλη – θρησκευτικό κέντρο της Πολωνίας Ζεστοκόβα. Στο μοναστήρι της Γιάσνα Γκόρα ή αλλιώς ΄΄Λαμπρό Όρος’’ που βρίσκεται στην πόλη, θα επισκεφθούμε το παρεκκλήσι της μονής, όπου θα θαυμάσουμε την "Μαύρη Μαντόνα". Ο πίνακας της Μαύρης Παναγίας της Τσενστοχόβα είναι το μεγαλύτερο θρησκευτικό κειμήλιο της Ρωμαιοκαθολικής Πολωνίας, πρόκειται για μια πολύ παλιά Βυζαντινή εικόνα της Παναγίας, η οποία λόγω της παλαιότητάς της έχει μαύρο χρώμα, από το οποίο και πήρε το όνομα της. Αμέσως μετά συνεχίζουμε για την Βαρσοβία. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για βόλτα στο ιστορικό κέντρο της Βαρσοβίας.

**6η Μέρα | Βαρσοβία – Περιήγηση πόλης.**

Πρωινό στο ξενοδοχείο και ξεκινάμε την περιήγησή μας. Θα δούμε την πλατεία της Παλιάς πόλης με τα πολύχρωμα κτίρια και το Βασιλικό Κάστρο, το οποίο βρίσκεται στην είσοδο της Παλιάς πόλης και αποτελεί ιστορικό και εθνικό μνημείο. Στη συνέχεια, θα δούμε την πλατεία του Κάστρου (Plac Zamkowy), όπου δεσπόζει η 22 μέτρων στήλη του βασιλιά Zygmunt και το Βασιλικό Κάστρο (Zamek Krolewski), το οποίο ξαναχτίστηκε μετά τη ναζιστική καταστροφή. Δεν γίνεται να παραλείψουμε το μνημειώδες Ανάκτορο Πολιτισμού και Επιστήμης, δώρο του Στάλιν στη Βαρσοβία, το Μεγάλο Θέατρο Βιέλκι, που στεγάζει την όπερα και το μπαλέτο, το μπαρόκ παλάτι Κρασίνσκι, από τα ομορφότερα κτίρια της πόλης, τους Βασιλικούς Κήπους, το Εβραϊκό Γκέτο, το σπίτι της Μαρίας Κοζλόφκα Κιουρί, που τιμήθηκε με Νόμπελ και το άγαλμα του Φρεντερίκ Σοπέν, που στολίζει τους κήπους του ανακτόρου Λαζιένσκι. Ελεύθερο απόγευμα για να απολαύσετε την τοπική κουζίνα της Βαρσοβίας, ή να πιείτε το ποτό σας ή μια δροσερή μπύρα σε κάποιο από τα διάφορα μπαρ της πόλης πάνω σε κάποιον από τους ουρανοξύστες της. Σας προτείνουμε να επισκεφτείτε την underground και πιο εναλλακτική γωνιά της πόλης, την ‘περιοχή της Πράγας’. Εκεί θα έχετε τη δυνατότητα να δείτε μια πιο καλλιτεχνική πλευρά της πόλης με γκαλερί, πολυχώρους πολιτισμού, αντικερί αλλά και διάφορα μπαρ. Για τις οικογένειες, προτείνουμε το συναρπαστικό ‘Κέντρο Επιστημών του Κοπέρνικου’. Πρόκειται για ένα διαδραστικό μουσείο, στο οποίο μπορείτε όχι μόνο να δείτε, αλλά και να συμμετέχετε σε δραστηριότητες. Τα παιδιά θα το λατρέψουν και εσείς θα ενθουσιαστείτε!

**7η Μέρα | Βαρσοβία – Πτήση επιστροφής**

Πρωινό και στη συνέχεια θα αναχωρήσουμε για το αεροδρόμιο της Βαρσοβίας για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Μαγευτικές πόλεις Πολωνίας 7 μέρες** | | | | | | **Αναχωρήσεις: 18.07.25, 08.08.25 - Πακέτο εκδρομής** |
| **Ξενοδοχεία** | | **Διατροφή** | **Τιμή το άτομο σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Πόζναν: Andresia Hotel & Spa Poznan | 4\* | Πρωινό | 795€ | 675€ | 245€ | Lot Polish Airlines: Θεσσαλονίκη - Βαρσοβία: 13:55-15:15 Βαρσοβία - Θεσσαλονίκη: 14:10-17:25 |
| Βρότσλαβ: Wyndham Wroclaw Old Town | 4\* |
| Κρακοβία: Hyatt Place Krakow | 4\* |
| **Στη τιμή περιλαμβάνονται:** Αεροπορικά εισιτήρια Θεσσαλονίκη - Βαρσοβία - Θεσσαλονίκη με την Lot Polish Airlines. Αποσκευή 23kg και χειραποσκευή 8kg το άτομο. Μεταφορές με πολυτελή λεωφορεία, σύμφωνα με το πρόγραμμα. Πλούσιο πρωινό καθημερινά. Περιηγήσεις και ξεναγήσεις όπως αναφέρονται στο αναλυτικό μας πρόγραμμα. Διαμονή σε επιλεγμένα ξενοδοχεία 4\* με πλούσιο πρωινό. Έμπειρος αρχηγός - συνοδός του γραφείου μας. Ασφάλεια αστικής ευθύνης & ιατροφαρμακευτικής περίθαλψης. **Δεν περιλαμβάνονται:** Χρεώσεις αεροδρομίων, επίναυλοι καυσίμων & ΦΠΑ 165€. Δημοτικοί φόροι. Επίσκεψη στα Αλατωρυχείο Βιελίτσκα (περιλαμβάνει: μεταφορά, ξενάγηση και εισιτήριο εισόδου). Επίσκεψη στο Άουσβιτς (Μεταφορά, εισιτήριο εισόδου, ξενάγηση και ακουστικά στο Άουσβιτς). Επιπλέον γεύματα, ποτά , διασκεδάσεις & Ότι δεν αναφέρεται στο αναλυτικό μας πρόγραμμα. Είσοδοι σε μουσεία, σε αρχαιολογικούς χώρους, θεάματα και γενικά όπου απαιτείται. Επιπλέον γεύματα, ποτά , διασκεδάσεις. | | | | | | |